**KONKURRANSEGRUNNLAGETS** **Del III**

**– Ytelsesbeskrivelse**

**Vintervedlikehold region Hålogaland**

**Område: Himmeltind**

# Generelt om avtalen og leveransen

Avtalen omfatter vintervedlikehold på Himmeltind.

Dette dokumentet vil både beskrive generelle krav til vintervedlikehold og spesifikke krav som er tilknyttet det spesifikt områder. De spesifikke beskrivelse er samlet opp under punkt 6.

Vintervedlikehold skal primært utføres i den hensikt å ivareta sikkerhet og fremkomst av kjøretøy og personell. Sekundært skal vintervedlikehold utføres med målsetning om drifts- og kostnadseffektivisering. Snøbrøyting som utføres på dagtid, kveldstid, helger og helligdager skal utføres i henhold til avtalt standard. Snøbrøyting skal utføres i henhold til prioritering gitt av Forsvarsbygg.

Avtaleeier for rammeavtalekonseptet vil være Forsvarsbygg Eiendomsforvaltning region Hålogaland. Drift og administrasjon av avtalen vil skje via Forsvarsbygg Anskaffelser.

For mer informasjon om Oppdragsgiver, se vår internettside [www.forsvarsbygg.no](http://www.forsvarsbygg.no)

# Adgangskontroll

Leverandørens personale vil ved behov få utlevert nøkler/nøkkelkort/adgangskort.

Nøkler/nøkkelkort/adgangskort skal oppbevares utilgjengelig for uvedkommende. Tap av

nøkler/nøkkelkort/adgangskort må øyeblikkelig meddeles til oppdragsgiver.

Utlånte nøkler, nøkkel- og adgangskort i forbindelse med oppdraget skal leveres tilbake til utlåner av nøkler,

eller utsteder av kort når kontrakten er utløpt. Ved tap av nøkler, kan leverandøren bli hold ansvarlig for eventuelle kostnader som påløper pga av bytting av lås tilknyttet tapt nøkkel.

# Rigg og drift

Leverandør skal selv stille med det utstyr som er nødvendig. Leverandøren er også ansvarlig for å holde eget utstyr som er egnet for vintervedlikehold av området.

Leverandøren skal selv sørge for nødvendig rigg- og driftsområde, og har ikke anledning til å benytte noen av Forsvarsbyggs fasiliteter, med mindre annet avtales særskilt med oppdragsgiver.

# Tilleggsbrøyting

Ved behov skal Forsvarsbygg ha mulighet til å bestille tilleggsbrøyting utover det som står i ytelsesbeskrivelsen.

Bestilling utføres kun etter varsel fra oppnevnt kontaktperson i Forsvarsbygg.

Dersom det gjelder enkeltoppdrag eller andre type oppdrag (f.eks i forbindelse med øvelser) over en

begrenset periode, kan dette faktureres etter medgått tid iht. priser oppgitt i prisskjema. Faktura skal

spesifiseres slik at tidspunkt for utførelsen, medgått tid, materiell og priser lagt til grunn tydelig kommer

frem og lar seg kontrollere. Før arbeidets oppstart skal all form for tilleggsbrøyting avklares skriftlig med

Forsvarsbygg.

Det forutsettes ikke at valgt leverandør tilgodeser tilstrekkelig kapasitet fra sesongen starter, men bestilte tilleggstjenester kan bestilles og det skal tilrettelegges i størst mulig grad med tilstrekkelig kapasitet slik at arbeidene kan starte opp uten unødige forsinkelser, og at nødvendig fremdrift gjennom sesongen sikres.

# Krav Utførelse

## Driftssesong – beredskap

Sesong varighet regnes vanligvis fra 01.oktober til 1.juni. Men dette kan variere avhengig av værforhold. Avtalen er gyldig fra signering, og oppdraget starter når værforholdene utløser vilkårene for vintervedlikehold i dette dokumentet.

Normal sesongberedskap for leveransen er hele døgnet. Vintervedlikehold skal for avtalt område holdes ryddet og ved behov være strødd/skrapet/høvlet slik at forsvarlig fremkommelighet er sikret. Vintervedlikehold skal uoppfordret iverksettes når vilkår oppgitt i dette dokumentet

Leverandør er selv ansvarlig for å følge med på værforhold og for å iverksette tiltak i forhold til dette som tilfredsstiller leveransekravene.

## Krav til vintervedlikehold

## Generelle krav til brøyting og strøing

## Tidspunkter for vintervedlikehold

* Prioriterte områder skal være gjenstand for kontinuerlig vintervedlikehold i henhold til oppgitte utløsningskriterier. De områder som har prioritet i ytelsesbeskrivelse eller brøytekart skal måkes først.
* Ved brøyting under øvelser vil det gjelde andre tidsfrister som avtales særskilt.
* Dersom det foreligger særlig grunn for at brøyting og/eller strøing av veibanen eller annet vintervedlikehold ikke kan utføres innenfor kontraktens kriterier, må oppdragsgiver varsles uten unødig opphold. Dette kan ansees som forsinkelse eller mangel. Dette står nærmere beskrevet i konkurransegrunnlagets Del ll, punkt 5-9.
* For spesifikke tider pr lokasjon se punkt 6 i dette dokumentet.

## Kriterier

* Brøyting skal skje uoppfordret ved angitt snødybde iht punkt 6.
* Snø må ikke lagres slik at den er til hinder eller sjenanse for brukerne.
* På noen steder må det påregnes transport av snø hvor lagringsmulighetene er begrenset. Dette inkluderes i kvadratmeterprisen for brøyting.
* Området som skal vedlikeholdes krever at det ikke dannes høye brøyteskavler eller andre store snøansamlinger. Derfor må arbeidet utføres på en slik måte at dette unngås og at behovet for bortkjøring av snø blir minst mulig. Områder får lokalt deponi kan avtales med oppdragsgiver der hvor dette er mulig, og vil da tegnes inn på brøytekart.
* Der det er mulig skal det alltid være 40 % kapasitet til snødeponi gjennom sesongen. Kapasiteten til snødeponi er leverandørens ansvar, men mindre annet avtales mellom partene.
* Snøansamlinger kan ikke hindre tilgang til informasjonsskilt, monumenter, o.l.
* Snøansamlinger er tillatt langs vei der det er tilstrekkelig areal til formålet og dette ikke innsnevre veibredde eller hindre forsvarlig sikt. Dette defineres i forkant av sesong av forsvaret.

## Spesielle steder/soner

* Leverandør skal rydde bort snø fra brannhydranter og brannkummer, bommer, porter, rondeller og inngangspartier.
* På skytebaner må snø ikke lagres opp mot voller. Den må fjernes fra skytebaneområdene og deponeres på anvist sted
* Brøytekanter, fokksnø, nedfallssnø fra tak og annet som kan hindre normal fremferd skal ikke blokkere for personell eller kjøretøy i sonene oppgitt i brøytekartet. Dette må kontrolleres av leverandør.
* Veibaner ryddes i full bredde.

## Strøing

* Sandstrøing utføres etter vurdering av leverandør eller varsel fra oppdragsgiver og skal dokumenteres skriftlig for senere kontroll.
* Oppdragsgiver har mulighet til å overprøve leverandørs vurdering av strøing.
* Leverandør skaffer strøsand.
* Alle utplasserte sandkasser kan fylles av leverandør.
* Sandstrøing skal utføres slik at framkommelighet er tilfredsstillende, i bakker, vegkryss, svinger og på trafikkfarlige punkter. På hele veger/plasser skal strøing gjennomføres ved veldig glatt føre/væromslag eller etter avtale med forsvarsbygg.
* Det skal skrapes bunn før strøing der det er hensiktsmessig. Dette avtales spesielt per lokasjon.
* På spesielle områder må det ikke strøs sand: Se spesifikk beskrivelse punkt 6.

## Brøytestikker

* Administrasjon av brøytestikker prises pr sesong. Leverandør er ansvarlig for å sette ut nødvendig antall pinner etter forholdene.
* Brøytestikker skal sette på en slik måte at det gir et oversiktlig veibilde og er i henhold til norsk lov om trafikksikkerhet.
* Oppsetting, supplering, nedtaking og opprydning av brøytestikker er pålagt leverandør og avtales med oppdragsgiver i forkant av hver sesong.
* Alle spesielle hindringer, som kantsteiner, hydranter, el-skap, kumlokk m.m. som har betydning for brøyting og øvrig ferdsel, skal markeres med brøytestikker. Brøytestikker skal settes i bakken.
* Brøytestikker skal være fjernet innen 15.mai hvert år.

## Feiing

Feiing skal være utført innen 15. mai hvert år, dersom ikke ekstraordinære værforhold gjør det umulig.

Når feiing skal utføres, skal leverandør varsel forsvarsbygg, slik at Forsvarsbygg for avtalt opp mot forsvaret at feieområdet blir ryddet for biler og andre hindringer slik at feiing kan utføres mest mulig effektivt.

De masser som feies opp må deponeres utenfor forsvarets områder, og leveres til godkjent deponi.

Ved enkelt lokasjoner kan det være aktuelt at Forsvarsbygg har behov for oppfeid sand, og da kan den etter avtale deponeres på anvist sted.

Det skal ikke ligge rester av strømasse igjen på Forsvarets eiendom om ikke annet et avtalt.

Entreprenør må ta opp/fjerne sand der de har deponert/mellomlagret snø slik at det ikke dannes sanddynger etter at snøen har smeltet.

## Deponi av strøsand

I utgangspunktet kan ikke leverandør belage seg på at det er mulig å opprette deponi av strøsand på forsvarets eiendom. Det er opp til dem enkelte lokasjon å se om denne muligheten finnes, og anvist deponi for strøsand kan avtales under en eventuell befaring. Leverandør må være oppmerksom på at dette kan endre seg i løpet av kontraktsperioden.

## Deponi av snø

Der det er nødvendig skal det alltid være 40 % kapasitet til snødeponi gjennom sesongen. Kapasiteten til snødeponi er leverandørens ansvar. Områder for snødeponi skal markeres i kart. Snøansamlinger kan ikke hindre tilgang til informasjonsskilt, monumenter, o.l. Snøansamlinger er tillatt langs vei der det er tilstrekkelig areal til formålet og dette ikke innsnevre veibredde eller hindre forsvarlig sikt. Dette defineres i forkant av sesong av forsvaret

## Skraping/høvling

Det er leverandørens ansvar å påse at det ikke bygges opp en tykk såle over tid. Dersom dette likevel skjer skal skraping iverksettes senest når dybde på hjulspor eller hull når et viss antall cm – se punkt 6 for spesifikk informasjon tilknyttet lokasjon. Forsvarsbygg krever at skraping iverksettes når forholdene tilsier dette iht til punkt 6 uten at leverandøren må purres.

## Registrering av maskiner

Det er leverandørens ansvar å tilse at leverandøren har utstyr, personell og kapasitet til å gjennomføre oppdraget som beskrevet i vilkårene til kontrakten.

## Skader, tidsfrister og ansvar

Erstatningsansvar med tanke på skader på Forsvarsbyggs eiendom og dens leietagers eiendom påhviler leverandøren. Skader rapporteres umiddelbart til kontaktperson for kontraktarbeidet.

Eventuelle skader etter brøytingen skal utbedres fortløpende. Skader som ikke kan repareres straks, må være ferdig reparert innen 1. juni den aktuelle sesongen skaden inntraff. Er dette ikke utført innen fristen, forbeholder Forsvarsbygg seg retten til å få dette utført for entreprenørens regning. Leverandøren plikter å varsle Forsvarsbygg uten opphold ved enhver skade han forvolder.

Forsvarsbygg er uten ansvar for skader som entreprenøren påfører seg selv eller utstyr

under arbeid som omfattes av denne kontrakt. Likeledes for skader som skyldes usedvanlige hendelsesforløp eller naturbegivenheter. Leverandør er ansvarlig for skader som påføres tredjemann.

## Befaring

Forsvarsbygg kan kalle inn til befaring før og etter hver sesong for gjennomgang av brøyteområde og eventuelle endringer. Befaringene skal tilstrebes å finne sted en måned før sesongstart og en måned etter sesongslutt. Leverandør er pålagt å stille til befaring. Dersom det i løpet av en sesong viser seg nødvendig med flere møter er leverandør forpliktet til å delta på også disse. Leverandør må dekke egne kostnader knytte til dette. Leverandøren må derfor før vintersesongen merke seg alle hindringer og gjenstander som f.eks sluk, blomsterbed, skilt, lyktestolper osv. som kan komme i konflikt med brøytingen.

Ved sesongslutt kan leverandør ta initiativ til felles befaring med oppdragsgiver for generell evaluering og gjennomgang av avtaleområdet med registrering av eventuelle skader som har oppstått på anlegg og faste installasjoner som følge av utførelse av kontraktarbeidet. Skader skal leverandøren selv ha mulighet til å utbedre innen rimelig tid eller avregnes mot faktura.

## Varsling

Leverandør skal sende en SMS, med beskrivelse over hvilket oppdrag de skal utføre i henhold til prisliste. F.eks brøyting, strøing, skraping, punktarbeid osv. Om ikke arbeidet beskrevet i SMS er gjennomført skal eventuelle endringer meldes fra når arbeidet avsluttes. Om dette ikke gjøres kan leverandør trekkes inntil 500 kroner per gang det er fakturert men ikke forhåndsinnmeldt og justert i henhold til ikke utførte oppgaver. Dette trekket gjøres ved sjekk av faktura.

Med bakgrunn i denne beskrivelsen kan Forsvaret eller dens representant overprøve dette behovet.

Beskrivelse av SMS (varsling før oppstart) – om ikke annet avtales:

* Dato og tid (oppgis automatisk ved SMS)
* Område/r som skal brøytes i henhold til brøytekart og tilleggsbeskrivelser.
* Oppgave/r som skal gjennomføres i henhold til prisliste, arkfane «kombinasjonsmodell).
* Estimat på tid som skal benyttes.

Beskrivelse av SMS (varsling ved ferdigstilling):

* Avvik fra planlagt arbeid

Leverandør kan fremforhandle annen ordning knyttet til varsling ved behov i samråd med Oppdragsgiver.

## Miljøkrav

* Leverandør skal ha gjennomført kontroll av serviceutstyr (CE merking)
* Det skal i hovedsak strøs med sand, der hvor dette er strengt nødvendig kan man benytte salt.
* Bruk av salt skal reduseres til minimum av hva som er nødvendig og Forsvarets eller deres representant skal varsles gjennom SMS om dette benyttes.
* Leverandør skal kvalifisere sin maskinpark til euroklasse 6, eller høyest tilgjengelig euroklasse i markedet for kjøretøytype.
* Det oppfordres til bruk av miljøvennlige brøytestikker ( ikke plastikk) (sjekk med statens vegvesen).

# Vintervedlikehold Himmeltind - Spesifikk del.

* I tidsrommet 17:00 – 06:30 skal brøyting normalt ikke utføres. Og kravene under kan avvike i dette tidsrommet.
* Vegen skal i tidsrommet 07:00 – 17:00 være farbar for bilister som er utstyrt for vinterkjøring. Tidspunkter kan endres etter avtale.
* Brøyting skal skje uoppfordret ved snødybde 5 cm ved tørr snø og 4 cm ved våt snø. Dette gjelder uavhengig om det har vært snøfall eller ikke.
* Maksimum snødybde må ikke overstige 10 cm mens brøyting pågår, i tilfeller hvor leverandør ikke klarer dette kravet vil dette anses som en mangel iht konkurransegrunnlagets del ll punkt 5-9 i del ll.
* Skraping/høvling: Det er leverandørens ansvar å påse at det ikke bygges opp en tykk såle over tid. Det skal ikke være tykkere såle av is og hardpakket snø som overstiger 5 cm før denne skal høvles uoppfordret. Der det ligger varmekabler i bakken skal det ikke være høyere is/snøkant enn 5 cm. Ved dannelse av hull og/eller vaskebrett, skal veien høvles. Hull skal ikke overstige en dybde på 5 cm.
* Leverandøren må oppgi et ”vakttelefonnummer” der entreprenørens kontaktperson kan nås til enhver tid.
* Strøing av sand: Det er bare behov for å strø iht punkt 5.3.4.
* Strøsand skal i hovedsak være knuste masser størrelse 2-6.
* Når det er varslet behov for ekstra brøyting ihht punkt 4 er responstiden 12 timer, med mindre annet avtales særskilt.